Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13218

c) A hely-jeladóknak az ILS siklópálya mentén, a küszöbtől előre meghatározott távolság megjelölésére szolgáló sugárzási karakterisztikát kell előállítaniuk. 3.1.7.1.1 Amikor egy hely-jeladót az iránysáv-adó hátsó irányvonalához kapcsolódóan használnak fel, akkor annak meg kell felelnie a hely-jeladókra a 3.1.7 pontban előírt jellemzőknek. 3.1.7.1.2 Az iránysáv-adó hátsó irányvonalával együtt használt hely-jeladók azonosító jelei tisztán megkülönböztethetők kell, hogy legyenek a 3.1.7.5.1 pontban előírtak szerinti belső, középső és külső hely-jeladó azonosító jelétől. 3.1.7.2 Rádiófrekvencia 3.1.7.2.1 A hely-jeladóknak 75 MHz-en kell működniük, plusz, vagy mínusz 0,005 százalékos frekvencia tűréshatárral, és vízszintes polarizációjúak kell, hogy legyenek. 3.1.7.3 Fedésterület 3.1.7.3.1 A hely-jeladó rendszert úgy kell beállítani, hogy fedésterületet biztosítson az ILS siklópályán és az iránysáv-adó iránysáv vonalán mért következő távolságokon keresztül:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes